alexandrainst/scandi-wiki huggingface dataset:
Vestmannaeyjagöng

Jarðgöng milli Íslands og Vestmannaeyja eru hugsanleg undirsjávargöng milli meginlands Íslands og Heimaeyjar í Vestmannaeyjum sem verða rúmlega 18 km að lengd. Gert er ráð fyrir göngunum í aðalskipulagi Vestmannaeyjabæjar. 

Göngin hafa verið til umræðu til margra ára. Ein af fyrstu þingsályktunum um málið má finna frá árinu 1989. Árið 2003 voru stofnuð áhugasamtökin Ægisdyr um vegtengingu milli lands og Eyja. Formaður þeirra er Ingi Sigurðsson.

Í skýrslu sem Vegagerðin lét gera og kom út árið 2006 . Er skýrt tekið fram í niðurstöðum hennar að frekari rannsókna sé þörf, til að áætla kostnað við gerð ganganna. Áætlaður kostnaður var 70-100 milljarða króna, þar sem þeir töldu öryggisins vegna, nauðsynlegt að leggja tvenn göng fyrir aðskilna umferð. Í skýrslunni var áætlað að göngin yrðu fyrir u.þ.b. 1.000 bíla umferð á dag, yrðu þriðju stærstu göng í heimi af þessari gerð og færu í gegnum mjög virkt gossvæði. Ármann Höskuldsson eldfjallafræðingur, hefur síðar bent á að staðsetning Vestmannaeyjaganga yrði fyrir utan megin virkni goskerfis Vestmannaeyja og að önnur goskerfi á Suðurlandi séu ekki samhangandi í einu stærðarinnar eldgosakerfi.

28. júlí 2006 lét Ægisdyr birta skýrslu gerða af Multiconsult ráðgjafafyrirtækinu sem gerði ráð fyrir því að Vestmannaeyjagöng myndu kosta u.þ.b. 18 milljarða króna.

Þann 27. júlí 2007 ákvað ríkisstjórn Sjálfstæðisflokks og Samfylkingar að setja ekki fjármuni til rannsókna á jarðlögum vegna jarðganga milli Kross og Heimaeyjar. Rannsóknin var talin kosta á bilinu 115 til 275 milljónir króna.
Verkfræðistofa Sigurðar Thoroddsens hafði þá þremur dögum áður gefið út kostnaðarmat á bilinu 50-80 milljarða króna. Þeir töldu hins vegar þurfa ítarlegri gögn í málið svo unnt væri að kostnaðarmeta framkvæmdina með réttu. Því var hafnað af þáverandi ríkisstjórn. 

Árið 2017 lögðu þingmenn Sjálfstæðisflokks í Suðurkjördæmi fram þingsályktunartillögu að fela ráðherra að skipa starfshóp til að gera ítarlega fýsileikakönnun á gerð ganga milli Heimaeyjar og Kross í Landeyjum.

Árið 2018 voru Vestmannaeyjagöng sett inní aðalskipulag sveitarfélags Vestmannaeyjabæjar.

Kostnaðar- og ábatagreining á jarðgöngum milli lands og Vestmannaeyja, sem gerð var af Víði Þorvarðarsyni hagfræðing undir leiðsögn Þórólfs Geirs Matthíassonar hagfræðiprófessors við Háskóla Íslands árið 2020, leiddi í ljós að þjóðhagslegur ábati af Vestmannaeyjagöngum nemi 95,4 milljörðum króna.

Botngöng
Möguleikinn á botngöngum var skoðaður árið 1998. Athugun leiddi í ljós að mesta dýpi er aðeins um 60m þar sem mest lætur og yrði lengd þeirra einungis 13,8 km. Hins vegar voru þau strax slegin út af borðinu þar sem þau þóttu heldur kostnaðarsöm í framkvæmd á þeim tíma. Tækni við gerð botnganga er hins vegar sífellt að aukast og má til að nefna gerð Fehmarn Belt botnganganna sem hófst árið 2020, þau munu liggja milli Danmerkur og Þýskalands og verða 18 km löng.

Tilvísanir og heimildir

Íslensk jarðgöng
Vestmannaeyjar
Cerastium azerbaijanicum

Cerastium azerbaijanicum er jurt af hjartagrasaætt. Hún er ættuð frá Íran.

Tilvísanir

Fræhyrnur
Cerastium banaticum

Cerastium banaticum er jurt af hjartagrasaætt. Hún er ættuð frá suðaustur Evrópu.

Tilvísanir

Fræhyrnur
Cerastium baischanense

Cerastium baischanense er jurt af hjartagrasaætt. Hún er ættuð frá Kína.

Tilvísanir

Fræhyrnur
Bjarni Jónsson (vígslubiskup)

Bjarni Jónsson ( 21. október 1881 - 19. nóvember 1965) var prestur við Dómkirkjuna í Reykjavík og vígslubiskup. Bjarni var í framboði til embættis forseta Íslands árið 1952.

Fjölskylda 
Bjarni fæddist í Mýrarholti sem var býli við Bakkastíg í Vesturbæ Reykjavíkur og voru foreldrar hans hjónin Jón Oddsson tómthúsmaður og Ólöf Hafliðadóttir. Eiginkona Bjarna var Áslaug Ágústsdóttir og eignuðust þau þrjú börn, Ágúst, Ólöfu og Önnu.

Menntun og störf 
Bjarni lauk stúdentsprófi frá Lærða skólanum árið 1902 og lauk embættisprófi í guðfræði árið 1907 frá Kaupmannahafnarháskóla. Samhliða námi kenndi Bjarni við Stýrimannaskólann í Reykjavík og Kvennaskólann í Reykjavík. Haustið 1907 varð hann skólastjóri Barnaskólans á Ísafirði. Hann varð prestur við Dómkirkjuna í Reykjavík árið 1910, var prófastur í Kjarlarnesprófastsdæmi 1932-1938 og dómprófastur í Reykjavíkurprófastsdæmi frá 1945-1951. Hann varð vígslubiskup í Skálholtsbiskupsdæmi forna frá 1937 og til æviloka. Starfsferill Bjarna var langur og hann var starfandi prestur og vígslubiskup í rúmlega hálfa öld. Hann varð heiðursdoktor í guðfræði við Háskóla Íslands árið 1941 og hlaut ýmsar orður og heiðursmerki m.a. stórkross Hinnar íslensku fálkaorðu og hina dönsku Dannebrogsorðu. Bjarni var heiðursfélagi í fjölda félaga og árið 1961 varð hann heiðursborgari Reykjavíkurborgar en Bjarni þótti með þekktari borgurum Reykjavíkur og vakti athygli vegfarenda þegar hann gekk hempuklæddur milli Dómkirkjunnar og heimilis síns að Lækjargötu 12b. 

Árið 1967 kom bókin Séra Bjarni út, en hún hefur að geyma frásagnir nokkurra samferðamanna Bjarna.

Forsetaframboð 
Árið 1952 gafst íslenskum kjósendum í fyrsta sinn færi á því að kjósa sér forseta en fyrsti forseti Íslands, Sveinn Björnsson var þingkjörinn árið 1944 og endurkjörinn án atkvæðagreiðslu 1945 og 1949. Þrír frambjóðendur gáfu kost á sér Ásgeir Ásgeirsson, Bjarni Jónsson og Gísli Sveinsson forseti sameinaðs þings. Kosningarnar voru afar pólitískar og naut Bjarni stuðnings framsóknar- og sjálfstæðisfólks en vinstra fólk, einkum alþýðuflokksfólk studdi Ásgeir. Bjarni naut stuðnings Morgunblaðsins, málgagns Sjálfstæðisflokksins og á kjördag hvatti blaðið til þess í forsíðufrétt sinni að kjósendur myndu sameinast um Bjarna og sagði að „allir þjóðhollir Íslendingar kjósa séra Bjarna Jónsson.“ Niðurstaða kosninganna varð sú að Ásgeir Ásgeirsson var kjörinn forseti með 48,3% atkvæða en Bjarni hlaut 45,5,%. Þriðji frambjóðandinn Gísli Sveinsson hlaut 6,2% atkvæða.

Tilvísanir 
Fólk fætt árið 1881
Fólk dáið árið 1965
Íslenskir prestar
Íslenskir vígslubiskupar
Frambjóðendur til embættis forseta Íslands
Heiðursborgarar Reykjavíkur
Handhafar stórkross Hinnar íslensku fálkaorðu

Íslendingar sem gengið hafa í Kaupmannahafnarháskóla
Cerastium ballsii

Cerastium ballsii er jurt af hjartagrasaætt.

Tilvísanir

Fræhyrnur
Gísli Sveinsson

Gísli Sveinsson (7. desember 1880 - 30. nóvember 1959) var íslenskur lögfræðingur og stjórnmálamaður. Gísli sat á þingi um árabil fyrir Sjálfstæðisflokkinn og var um tíma forseti sameinaðs Alþingis. Gísli bauð sig fram til embættis forseta Íslands í forsetakosningunum árið 1952.

Tilvísanir 
Fólk fætt árið 1880
Fólk dáið árið 1959
Íslendingar sem gengið hafa í Kaupmannahafnarháskóla
Íslenskir lögfræðingar
Þingmenn Sjálfstæðisflokksins
Forsetar Alþingis
Íslenskir sendiherrar
Frambjóðendur til embættis forseta Íslands
Cerastium brachypodum

Cerastium brachypodum er jurt af hjartagrasaætt. Hún er ættuð frá Norður-Ameríku.

Tilvísanir

Fræhyrnur
Cerastium candicans

Cerastium candicans er jurt af hjartagrasaætt. Hún er ættuð frá Suður-Ameríku.

Tilvísanir

Fræhyrnur
Cerastium candidissimum

Cerastium candidissimum er jurt af hjartagrasaætt.

Tilvísanir

Hjartagrasaætt
Cerastium brevicarpicum

Cerastium brevicarpicum er jurt af hjartagrasaætt. Hún er ættuð frá Bólivíu.

Tilvísanir

Hjartagrasaætt
Búprópíón

Búprópíón er lyf sem notað er við þunglyndi. Það er m.a. selt undir vöruheitunum Wellbutrin og Zyban.

Lyfjafræðileg verkun 
Lyfið tilheyrir flokki NDRI (norepinefrín/dópamín endurupptökuhemla) þunglyndislyfja en þau hindra að boðefnin noradrenalín og dópamín séu tekin upp úr taugamótabili taugafrumna. Við það eykst styrkur boðefnanna í bilinu og tilætluð áhrif, betri geðhagur, nást fram.

Tilvísanir 

Lyf
Fjarðarheiði

Fjarðarheiði er heiði milli Seyðisfjarðar og Egilsstaða. Lengd hennar er 27 kílómetrar og hæð 620 metra mest. Heiðin hefur verið farartálmi milli bæjanna lengi og fara farþegar á bílum úr ferjunni Norrænu þessa leið frá Seyðisfirði með tilheyrandi vandræðum vegna snævar. 

Fyrirhuguð eru Fjarðarheiðargöng til að bæta samgöngur.

Tilvísanir

Íslenskir fjallvegir
Heiðar á Íslandi
Seyðisfjörður
Hellisheiði eystri

Hellisheiði  eða Hellisheiði eystri er heiði eða fjallvegur milli Fljótsdalshéraðs og Vopnafjarðar. Hún nær 656 metra hæð og er víðsýnt af henni á björtum dögum.

Áætluð göng 

Á teikniborði Vegagerðarinnar eru göng undir Hellisheiði, sem yrðu 6,3 km að lengd. 

Þróunarstofa Austurlands skrifaði greinargóða skýrslu um jarðgöng undir Hellisheiðina sem kom út í mars árið 2000.
Þar segir að vegstytting frá Vopnafirði til Héraðs (Egilsstaða) yrði um 50 km, færi úr 135 km niður í 83 km.

Tenglar
Heillisheiði - Nat.is

Tilvísanir 
Heiðar á Íslandi
Íslenskir fjallvegir
Íslensk jarðgöng
Vopnafjarðarhreppur
Patríarkatið í Konstantínópel

Patríarkatið í Konstantínópel er ein af sjálfstæðum kirkjudeildum réttrúnaðarkirkjunnar. Höfuð kirkjunnar er Bartólómeus patríarki. Kirkjan er opinberlega sú fyrsta í tignarröð grískra rétttrúnaðarkirkja.

Rétttrúnaðarkirkjan
Gríska rétttrúnaðarkirkjan í Alexandríu

Gríska rétttrúnaðarkirkjan í Alexandríu er ein af sjálfstæðum kirkjudeildum réttrúnaðarkirkjunnar. Höfuð kirkjunnar er Theodór 2. patríarkinn. Kirkjan er opinberlega sú önnur í tignarröð grískra rétttrúnaðarkirkja, á eftir Konstantínópel.

Rétttrúnaðarkirkjan
Gríska rétttrúnaðarkirkjan í Antíokkíu

Gríska rétttrúnaðarkirkjan í Antíokkíu er ein af sjálfstæðum kirkjudeildum réttrúnaðarkirkjunnar. Höfuð kirkjunnar er Jóhannes 10. patríarkinn. Kirkjan er opinberlega sú þriðja í tignarröð grískra rétttrúnaðarkirkja, á eftir Konstantínópel og Alexandríu.

Rétttrúnaðarkirkjan
Cerastium capense

Cerastium capense er jurt af hjartagrasaætt. Hún er ættuð frá suðurhluta Afríku.

Tilvísanir

Hjartagrasaætt
Cerastium capillatum

Cerastium capillatum er jurt af hjartagrasaætt. Hún er ættuð frá Kákasus.

Tilvísanir

Hjartagrasaætt
Cerastium carinthiacum

Cerastium carinthiacum er jurt af hjartagrasaætt. Hún er ættuð frá Ölpunum.

Tilvísanir

Hjartagrasaætt
Sýrena

Sýrena (fræðiheiti: Syringa) er ættkvísl blómstrandi runna og trjáa af smjörviðarætt. Að minnsta kosti 12 tegundir eru þekktar en fræðimenn eru ekki einhuga um fjölda tegunda og ýmsir blendingar eru til. Útbreiðsla sýrena er frá suðvestur-Evrópu til Asíu. Stærð er frá 2-10 metrum. 

Sýrenur eru vinsælar sem garðtré/runnar og hafa verið ræktaðar á Íslandi um langt skeið. Garðasýrena, fagursýrena, gljásýrena og bogsýrena eru helstu tegundir hér.

Helstu tegundir
Syringa emodi - Höfgasýrena: Norður-Indland, Pakistan, Tíbet, Nepal
Syringa josikaea - Gljásýrena: Karpatafjöll Úkraínu og Rúmeníu.
Syringa komarowii - Næfursýrena / Bogsýrena: Kína.
Syringa oblata - Klaustursýrena: Kórea og Kína.
Syringa persica: Afghanistan, Pakistan, vestur-Himalaja, Kína.
Syringa pinetorum - Skúfasýrena : Tíbet og Suður-Kína.
Syringa pinnatifolia - Kína.
Syringa pubescens - Flossýrena: Kórea, Kína.
Syringa reticulata - Drekasýrena / Spegilsýrena: Japan, Kórea, Kína.
Syringa tomentella - Fölvasýrena / Júnísýrena Tíbet og suður-Kína.
Syringa villosa - Dúnsýrena: Kórea og Kína.
Syringa vulgaris - Garðasýrena: Balkanskagi.

Blendingar
S. × diversifolia (S. oblata × S. pinnatifolia)       
S. × henryi (S. josikaea × S. villosa)
S. × hyacinthiflora (S. oblata × S. vulgaris)
S. × josiflexa (S. josikaea × S. komarowii)
S. × laciniata (S. protolaciniata × S. vulgaris)
S. × persica (S. protolaciniata × unknown)
Syringa × prestoniae (S. komarowii × S. villosa): Fagursýrena.
S. × swegiflexa (S. komarowii × S. sweginzowii)

Heimildir
Lystigarður Akureyrar - Síður viðkomandi tegunda
 
Smjörviðarætt
Reykjanesfólkvangur

Reykjanesfólkvangur er fólkvangur á suðaustanverðu Reykjanesi. Hann var stofnaður árið 1975 og er um 300 km2 að stærð. Sveitarfélögin Reykjavík, Seltjarnarnes, Kópavogur, Garðabær, Hafnarfjörður, Grindavík og Reykjanesbær koma að stjórnun hans.

Á svæðinu eru tveir aðalfjallsshryggir: Núpshlíðarháls og Sveifluháls (300-400 metrar). Austast eru Brennisteinsfjöll sem ná 500-600 metrum. Háhitasvæði er við Seltún og er stærsta vatnið Kleifarvatn. Við sjó eru áhugaverðir staðir Selatangi þar sem má sjá mannvistarleifar og Krýsuvík og Krýsuvíkurbjarg. 

Bláfjallafólkvangur og Heiðmörk eru við norðurmörk fólkvangsins.

Tengill
Reykjanesfólkvangur - heimasíða

Tilvísanir

Suðurnes
Hrútey

Hrútey er fólkvangur við Blönduós sem friðuð var árið 1975. Eyjan stendur í miðri Blöndu. Blönduóshreppur keypti eyjuna árið 1923 af bænum Klifum og friðaði fyrir beit árið 1933. Skógrækt hófst þar árið 1942 og árið 2003 lýsti Skógræktin yfir opnum skógi þar. Birki og stafafura eru algeng tré. Göngubrú er út í eyna (núverandi brú er frá 1988).

Hrútey er friðuð 20. apríl til 20. júní vegna fuglavarps.

Tenglar
Gönguleiðir.is - Hrútey
Hrútey við Blönduósbæ - Skog.is 

Skógar á Íslandi
Blönduós
Eyjar á Íslandi
Einkunnir

Einkunnir er fólkvangur í Borgarbyggð. Hann var stofnaður árið 2006 en skógrækt hefur verið þar frá 1951, Nafnið kemur frá þremur klettaborgum. Vatnið Álatjörn er á svæðinu.

Tengill
Einkunnir -Borgarbyggð.is 
Fólkvangurinn Einkunnir

Borgarbyggð
Skógar á Íslandi
Lögræði

Lögræði er réttarstaða sem felur í sér bæði sjálfræði og fjárræði, sem sagt lagalegan rétt einstaklings til að taka tilteknar eigin ákvarðanir um sig sem hafa gildi að lögum. Mismunandi er eftir ríkjum hvenær einhver getur öðlast lögræði, í hverju það felst og skilyrði lögræðissviptingar eftir því sem við á.

Íslenskar aðstæður 
Í íslenskum rétti er algengast að íslenskir ríkisborgarar öðlist lögræði þá stundina sem þeir verða 18 ára. Stofni einhver yngri en 18 ára til hjúskapar öðlast viðkomandi lögræði frá hjúskaparstofnun. Lögræðissvipting er eingöngu gild með dómsúrskurði en einnig er heimilt að takmarka sviptinguna við sjálfræði eða fjárræði í heild eða hluta, sem og að setja tímamörk á sviptinguna. Vilji einhver lögræðissviptur taka ákvörðun sem sviptingin nær yfir þarf viðkomandi (að jafnaði) að öðlast samþykki lögráðamanns, eða eftir atvikum (einnig) yfirlögráðamanns. Lögræði er ekki forsenda þess að erfðaskrá arfleifanda teljist gild.

Tengt efni 
 Fjárræði
 Gerhæfi
 Sjálfræði

Lögfræði
Hel (staður)

Hel er heimkynni dauðra og ríki Heljar í norrænni goðafræði. 

Staðir í norrænni goðafræði
Litur (norræn goðafræði)

Litur er dvergur í norrænni goðafræði sem Þór sparkaði í útfararbál Baldurs.

Tilvísanir

Dvergar í norrænni goðafræði
Lögjöfnun

Lögjöfnun er lagatúlkun er felur í sér að tilvik er heimfært undir lagaákvæði sem var ekki sérstaklega hugsað fyrir við setningu og/eða mótun þess. Meðal skilyrða fyrir beitingu lögjöfnunar er að önnur lagaákvæði nái ekki yfir tilvikið, að það sé eðlislíkt og samkynja lagaákvæðinu sem það á að heimfæra yfir á, og engin veigamikil rök liggi fyrir sem mæli gegn slíkri heimfærslu.

Í íslenskum refsirétti er beitt svokallaðri fullkominni lögjöfnun, sem er strangari en hin almenna, og sækir hún stoð í 1. mgr. 69. gr. stjórnarskrár Íslands. Í henni gildir, auk hinna almennu skilyrðanna, að tilvikið þarf að vera það nálægt jaðri lagareglunnar sem lagaákvæðið felur í sér að það væri fáránlegt að annar aðili hinumeginn við jaðarinn yrði álitinn sekur á meðan sýknað yrði vegna fyrirliggjandi tilviks.

Lögfræði
Cerastium cephalanthum

Cerastium cephalanthum er jurt af hjartagrasaætt. Hún er ættuð frá Suður-Ameríku.

Tilvísanir

Hjartagrasaætt
Cerastium chlorifolium

Cerastium chlorifolium er jurt af hjartagrasaætt. Hún er ættuð frá Kákasus.

Tilvísanir

Hjartagrasaætt
Cerastium comatum

Cerastium comatum er jurt af hjartagrasaætt. Hún er ættuð frá suður Ástralíu.

Tilvísanir

Hjartagrasaætt
Cerastium commersonianum

Cerastium commersonianum er jurt af hjartagrasaætt. Hún er ættuð frá Suður-Ameríku.

Tilvísanir

Hjartagrasaætt
Andlit

Andlit er sá hluti höfuðs dýrs sem á eru skynfæri höfuðsins, augun, nefið, og munninn. Dýr tjá margar tilfinningar sínar með svipbrigðum er birtast á andlitinu. Andlitið er mikilvægt einkenni manneskja, og getur skaði eins og ör haft talsverð áhrif á sálræna líðan viðkomandi.

Höfuð
Þorp

Þorp er byggðakjarni þar sem fólk býr nálægt hvert öðru og myndar lítið samfélag á grundvelli nálægðar. Þau eru smágerðustu þéttbýlin og eru eftir atvikum eigin sjálfstæð sveitarfélög eða mynda sveitarfélög með öðrum þéttbýlum.

Landafræðihugtök
Þéttbýli
Ronja ræningjadóttir

Ronja ræningjadóttir er aðalpersóna samnefndrar barnabókar eftir sænska rithöfundinn Astrid Lindgren. Bókin kom fyrst út árið 1981 en síðan þá hefur hún verið þýdd á að minnsta kosti 39 tungumál auk þess sem sagan hefur verið sett á svið í fjölmörgum löndum og verið kvikmynduð. 

Ronja er stelpa sem alin er upp hjá föður sínum Matthíasi í Matthíasarskógi. Matthías er foringi ræningjaflokks og væntir þess að Ronja verði leiðtogi flokksins þegar fram líða stundir. Í skóginum er kastali sem splundrast hefur í tvennt og búa þau feðgin í öðrum helmingi hans ásamt ræningjaflokki Matthíasar. Í hinum helmingnum býr ræningjaflokkur undir forystu Borka nokkurs og ríkja mikil illindi á milli flokkanna tveggja.

Borki á son að nafni Birkir og er hann fyrsta barnið sem Ronja hittir. Stuttu eftir að þau hittast fyrst bjargar Ronja honum úr háska og þau verða góðir vinir í kjölfarið en gæta þess að halda vináttu sinni leyndri. Seinna hlaupast þau á brott frá feðrum sínum, búa í helli og upplifa ýmis ævintýri. Að lokum sameinast fjölskyldurnar og sjá eftir óheiðarleika sínum og sögunni lýkur með því að Ronja og Birkir ákveða að ræningjalífið sé ekki það líf sem þau vilja lifa.

Heimild 

 Fyrirmynd greinarinnar var „Ronia, the Robber's daughter“ á ensku útgáfu Wikipedia. Skoðað 16. ágúst 2019

Skáldsagnapersónur
Astrid Lindgren
Sænskar bókmenntir
Barnabækur
Pollýanna

Pollýanna er aðalpersóna í samnefndum barnabókum eftir bandaríska rithöfundinn Eleanor H. Porter. Fyrsta bókin um Pollýönnu kom upphaflega út árið 1913 en  þremur árum síðar var önnur bók gefin út. Aðalpersóna bókarinnar, munaðarlausa stelpan Pollýanna, er þekkt af einstakri bjartsýni og þeim eiginleika að sjá hið jákvæða í hverju því sem á gengur. Segja má að Pollýanna hafi orðið nokkurs konar táknmynd bjartsýni og jákvæðni og vísar fólk gjarnan til hennar þegar eiginleikana ber á góma. 

Pollýanna kom fyrst út í íslenskri þýðingu Freysteins Gunnarssonar árið 1945 og hefur verið endurútgefin nokkrum sinnum síðan.

Árið 1960 gerði Disney kvikmynd byggða á sögunni og hlaut leikkonan Hayley Mills sérstök óskarsverðlaun fyrir hlutverk sitt sem Pollýanna.

Heimild 

 Fyrirmynd greinarinnar var „Pollyanna“ á ensku útgáfu Wikipedia. Skoðað 16. ágúst 2019.

Barnabækur
Skáldsagnapersónur
Leitarvél

Leitarvél getur ýmist vísað til sérstakra vefja eða virkni á vefsíðu er hefur þá virkni að gera notandanum kleift að setja inn leitarorð eða -frasa og finna þær tilteknu síður sem innihalda það sem sóst er eftir. Þróaðri leitarvélar reyna að greina samhengi orða og orðasambanda í þeim tilgangi að birta eingöngu niðurstöður tengdar því sem notandinn var í raun að leita eftir, til að mynda með því að útiloka ótengdar merkingar orða.

Internetið
Salix lucida

{{Taxobox
| color = lightgreen
| name = Lensuvíðir
| status = 
| image = Salix lucida(01).jpg
| image_width = 240px
| image_caption = 
| clade = Jurtaríki (Plantae)
| divisio = Dulfrævingar (Magnoliophyta)
| classis = Tvíkímblöðungar (Magnoliopsida)
| ordo = Malpighiales
| familia = Víðiætt (Salicaceae)
| genus = Víðir (Salix)
| species = S. lucida
| binomial = Salix lucida
| binomial_authority = 
|range_map =  Salix lucida & lasiandra range map 1.png
|range_map_caption = Útbreiðsla Salix lucida', Sp. lucida: Grænn. Sp. lasiandra: Blár.
}}

Lensuvíðir (Salix lucida) er víðitegund sem algeng er í norður og vestur Norður-Ameríku. Útbreiðsla er í votlendi og er hæð frá 4-11 metrum. Hann er skyldur hinum evrópska gljávíði. Tegundin barst fyrst til Íslands árið 1985.

UndirtegundirS. l. lucida: Norðaustur-Bandaríkin og mið og austur-Kanada.S. l. lasiandra: Útbreiðsla Í vesturhluta N-Ameríku.S. l. caudata'': Svipuð útbreiðsla og lasiandra og af sumum álitin sama tegund.

Tenglar
Skógræktin - Lensuvíðir
Lystigarður Akureyrar - Lensuvíðir
Morgunblaðið - Lensu og lækjarvíðir

Víðisætt
Reiknivél

Reiknivél er tæki eða forrit notað fyrir stærðfræðilega útreikninga. Þær geta ýmist boðið upp á einföldustu aðgerðir, eins og samlagningu eða margföldun, og allt að flóknum formúlum.

Stærðfræði
Riffill

Riffill er flytjanlegt skotvopn með ílöngu hlaupi, hönnuð til að hitta skotmörk í langri fjarlægð. Rifflar eru (alþjóðlega) aðallega notaðir í stríði, löggæslu, veiðum og tilteknum íþróttagreinum.

Skotvopn
Tríton (tungl)

Tríton er stærsta tungl reikistjörnunnar Neptúnusar, um 2710 kílómetrar í þvermál og því sjöunda stærsta (þekkta) tungl sólkerfisins. Það er einnig talið vera eina stóra tungl sólkerfisins sem hefur sporbaug sem er andstæður snúningi reikistjörnunnar. Af þeirri ástæðu er talið að Tríton hafi áður verið dvergpláneta í Kuiperbeltinu. Jafnframt er það eitt af fáum tunglum sólkerfisins sem eru jarðfræðilega virk.

Tungl Neptúnusar
Hreyfing

Hreyfing er í eðlisfræðilegri merkingu breyting á stöðu hlutar gagnvart umhverfi sínu á gefnu tímabili. Henni er aðallega lýst stærðfræðilega með hugtökunum tilfærsla, fjarlægð, hraði, hröðun, og ferð.

Eðlisfræði
Mismunun

Mismunun er þegar sambærilegar aðstæður eru meðhöndlaðar með mismunandi hætti þar sem talið er að munurinn á meðhöndlun aðstæðanna skýrist (aðallega) af þáttum eins og aldri, kyni, kynvitund, þjóðerni, þjóðernisuppruna, kynþætti, eða öðrum einkennum persóna eða staðreyndum. Útkomurnar gæti ýmist verið andstæð hverri annarri (t.a.m. samþykki og synjun umsóknar) eða verið hin sama en með öðru ferli.

Athuga þarf að mismunun í lagalegu samhengi gæti verið talin réttlætanleg, sem sagt að málefnaleg rök séu fyrir henni, en þá eru taldar liggja fyrir nægar staðreyndir í málunum sem réttlæti mismunandi niðurstöður tveggja einstakra mála eða meðferð þeirra. Til að mynda að dæmdar séu mismunandi bætur fyrir skemmdir ef munur er á verðmæti hlutanna.

Mismunun er talin vera jákvæð þegar réttlæting hennar er falin í sér að aðgerðir til að útrýma ríkjandi mismunun myndu ella taka of langan tíma eða væru ólíklegar til að takast. Slíkar aðgerðir þurfa þó að vera í samræmi við meðalhóf.

Sjá nánar 
 Kynjamismunun

Lögfræði
Maðurinn
Mannleg samskipti
Misnotkun

Misnotkun er þegar einhver persóna misnotar aðra persónu eða hlut, oft í þeim tilgangi að öðlast með rangindum betri stöðu fyrir sig eða einhvern annan. Aðstæður er þá notaðar með þeim hætti sem þeim var ekki ætlað eða treyst á að myndu ekki eiga sér stað. Til að mynda með því að gefa annarri persónu misvísandi rangar upplýsingar svo hún taki aðra ákvörðun en hún myndi annars taka eða nýta sér yfirburðarstöðu sína gagnvart einhverjum í sinn hag á kostnað hins.

Maðurinn
480

Árið 480 (CDLXXX í rómverskum tölum)

Atburðir 

 Julius Nepos, Vestrómverskur keisari, er myrtur af sínum eigin hermönnum, í útlegð í Dalmatíu á Balkanskaga. Þessi atburður er stundum talinn marka endalok Vestrómverska keisaradæmisins.
 Zenon, Austrómverskur keisari, leggur opinberlega niður stöðu Vestrómversks keisara þar sem öllum löndum sem áður tilheyrðu Vestrómverska keisardæminu er nú stjórnað af germönskum þjóðflokkum.
 Vestgotar (Vísigotar), undir stjórn konungsins Evrik, ráða nú yfir svæði sem nær frá Loire ánni í Gallíu, í norðri, til Gíbraltar í suðri.
 Syagríus, stjórnandi konungsríkisins Soissons í norður Gallíu, sem er í raun síðustu leifar Vestrómverska keisaradæmisins, tekst að verja ríki sitt gegn árásum Franka. Frankar stjórnuðu einnig svæðum í norður Gallíu og lögðu að lokum undir sig yfirráðasvæði Syagríusar árið 486.
 Seinei tekur við föður sínum, Júríakú, sem keisari Japans.

Fædd 
 Boethíus, Heimspekingur.

Dáin 
 Chilperik 1. - Konungur Búrgúnda.
 Julius Nepos - Vestrómverskur keisari.

480
471-480
Heitt súkkulaði

Heitt súkkulaði (oft þekkt í daglegu tali sem kakó) er drykkur sem samanstendur ýmist af bútuðu súkkulaði eða dufti fræja úr kakótrjám. Því er síðan blandað við heitt vatn eða mjólk, og eftir atvikum við fleiri bragðefni.

Drykkir